ரோஹித் ஷர்மா, ஜஸ்ப்ரீத் பும்ரா... இலங்கையிடம் விளையாடும் ஞாபகத்தில் பிளேயிங் லெவனைத் தேர்வு செய்துள்ளார் கேப்டன். இன்றைய சூழ்நிலையில், இந்தியாவின் சிறந்த 'ஓவர்சீஸ்' பேட்ஸ்மேன் ரஹானே. அதேபோல், டெஸ்ட் போட்டிக்கான சிறந்த ஃபாஸ்ட் பௌலர்கள் இஷாந்த் ஷர்மா, உமேஷ் யாதவ் இருவரும்தான். முதல் போட்டியில் இவர்கள் மூவருமே இல்லாத பிளேயிங் லெவனைத் தேர்வு செய்தார் கோலி. சிறப்பான தொடக்கம் தரக்கூடிய ராகுல். அந்தப் போட்டியில் தேர்வு செய்யப்படாததும் தோல்விக்கான காரணங்கள் வரிசையில் ஒட்டிக்கொண்டது. அந்தத் தோல்விக்குப் பிறகாவது அணியில் மாற்றங்கள் இருக்கும் என எதிர்பார்க்கப்பட்டது. இஷாந்த், ராகுல் இருவர் மட்டுமே சேர்க்கப்பட்டனர். ரஹானே சேர்க்கப்படாதது அனைவருக்கும் அதிர்ச்சிதான்.